recursal/SuperWikiNEXT-32B huggingface dataset:
la Olimpika Parko kun la en 1972 finkonstruita Olimpika Stadiono en Munkeno, ĉefa okazejo de la Somera Olimpiko 1972

la en 1969 pretigita "ombriga velo" de la centra parko de la urbo Dortmund konsideratas eksperimentaĵo por la realigeblo de la tegmentaj konstruaĵoj kiuj poste konsistigis la Olimpikan Stadionon de Munkeno
**Günter BEHNISCH** (naskiĝis la 12-an de junio 1922 en Dresdeno; mortis la 12-an de julio 2010 en Stutgarto) estis germana arkitekto kaj profesoro pri arkitekturo. Li tutmonde konatiĝis per la konstruado de la en 1972 en tiutempe tre nekutima stilo finkonstruita Olimpika Stadiono en Munkeno, ĉefa okazejo de la Somera Olimpiko 1972.

Vivo
----

Günter Behnisch pasigis la unuajn 12 vivojarojn en Dresdeno. En 1934 lia familio kun li translokiĝis al la urbo Chemnitz. En 1939, ĵus 18-jara, li estis devigita soldatservi en la nazia armeo Wehrmacht. Dum la Dua Mondmilito li estis komandanto de submarŝipo kaj iĝis militkaptito de la brita armeo. En 1947 li revenis de Anglio al Germanio kaj de 1947 ĝis 1951studis arkitekturon en la Teknologia Universitato de Stutgarto. Sekve li unu jaron laboris en arkitekturejo en Stutgarto, kaj tiam fondis propran arkitekturejon en la urbo. En 1966 fondiĝis la arkitekta grupo "Behnisch kaj partneroj", en kiu li kunlaboris kun diversaj arkitektaj kolegoj. La arkitekturejo ekzistas ĝis la nuntempo. En 1989 lia filo *Stefan Behnisch* fondis branĉan arkitekturejon en Stutgarto, kiu en 1991 sendependiĝis kaj intertempe sub la nomo *Behnisch Architekten* havas arkitektajn mendojn tutmonde.

la en 1992 pretigita ĉefa kunvenejo por la germana parlamento Bundestag en Bonno (nun parto de la kongresejo *Bundeshaus*)
De 1967 ĝis 1987 Günter Behnisch estis regula profesoro pri arkitekta planado, industria konstruado kaj konstrua dezajno en la Teknologia Universitato de Darmstadt kaj samtempe direktoro de la tiuurba instituto pri normigo.

En 1982 li iĝis membro de la Akademio de la Artoj en Berlino kaj 1984 honora doktoro de la universitato Stutgarto. En 1996 li estis nomumita fonda membro de la Saksia Akademio de la Artoj, kies klason pri arkitekturo li gvidis ĝis la jaro 2000.
  

* Kategorio Günter Behnisch en la Vikimedia Komunejo (Multrimedaj datumoj)

Eksteraj ligiloj
----------------

Informoj pri Günter Behnisch en katalogo de la Germana Nacia Biblioteko (germane)


|  |  |
| --- | --- |
| Bibliotekoj | * PeEnEo: 328579
* GND: 119384167
* LCCN: n83329805
* VIAF: 820613
* ISNI: 0000 0001 1436 4727
* SUDOC: 078657008
* BNF: 13334703n
* ULAN: 500016560
* NLA: 35839309
* BIBSYS: 90516866
* RKD: 217455
* NKC: jn20000600775
* ICCU: VEAV036668
 |
**Fakiro** (arabe فقیر [fakir]‎, kiu signifas malriĉulo) estas sufiista, aŭ foje hinduista, asketo, ofte en Barato. Originale fakiro estis almozpetanta derviŝo sen propraj havaĵoj. La fakiro bezonas – en mistika senco – nur Dion. Oni opiniis ke la fakiroj estis sanktaj homoj.

Pri fakiroj ekzistas multaj stereotipaj ideoj. Oni pensis ke ili havas eksterordinarajn kapablecojn, ekzemple surardaĵa promeno. Ili ankoraŭ popularas kaj havas reputacion en la vilaĝaj hinduoj en interna Barato.

Konata estas la najlolito de la hindua fakiro, aperinta ofte en filmoj.

Imperiestro Jahangir ricevas petleteron de fakiro

Vidu ankaŭ
----------

La termino fakir oni ankaŭ povas uzi en la senco de publikstrata almozpetanto, kiu ŝantas sanktaj nomo kaj versoj. Fakir fariĝis ĝenerala urdua kaj hindia vorto por ‘almozpetanto’.
* Derviŝo
* Sai Baba de Shirdi
* Ŝramano
* Sufiano

* Kategorio Fakiro en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 234215
* GND: 4194958-4
* LCCN: sh85046942
* BNF: 131635510
* NKC: ph120127
 |
**Gór** estas malgranda vilaĝeto en Hungario en regiono Okcidenta Transdanubio, en departemento Vas (Hungario), en Distrikto Sárvár. Gór kroate estas **Guor**.

Strato en Gór
Tombejo kaj kirko en Gór

Bazaj informoj
--------------

* Areo: 11 km²
* Loĝantaro: 240
* Poŝtkodo: 9625
* Telefonprefikso: 94
* Koordinatoj: 47°21′30″N 16°48'00″E

Situo
-----

Gór situas ne tro for de Bük, havanta nur flankovojojn.

Historio
--------

La vilaĝo havas iom pli altan lokon, kie oni loĝis en la neolitiko, bronzepoko, ferepoko, romia erao, fine ankaŭ la alvenintaj hungaroj. La unua mencio okazis en 1279 en formo *Guor* (baldaŭe aperis la nomoj *Gwar*, *Gwarr*). Dum la mezepoko la vilaĝo estis fama pri la argilistoj. Supozeble tiutempe oni konstruis burgon. Ĝis 1899 la oficiala loknomo estis **Guar**.

En Gór migra poŝto servas.

Vidindaĵoj
----------

La mezepoka katolika preĝejo baldaŭ barokiĝis. Ankaŭ la kastelo de **Guáry** estas baroka.

Famuloj
-------

En Gór naskiĝis inĝeniero Imre Kozák.

* Kategorio Gór en la Vikimedia Komunejo (Multrimedaj datumoj)
**SALLAI Imre** [ŜAllai] (17-an de decembro 1897 Erdőfüle - 29-a de julio 1932 Budapeŝto) estis oficisto, komunisto en Hungario, kiun oni ekzekutis laŭ falsaj akuzoj. Li estis *martiro* por la socialisma Hungario (1949-1989).

Li agadis komence kontraŭ la unua milito kaj propagis la rusan ekzemplon. La hungara polico arestis lin la 6-an de majo 1918, sed la aŭtuna burĝa revolucio liberigis lin. Li estis ano ekde la fondo de la Hungara Komunista partio.

Li havis diversajn politikajn funkciojn dum la Hungara Sovetrespubliko. Post malvenko de la sovetrespubliko, li agadis en diversaj komunistaj organizoj en Vieno, ekde 1928 en Moskvo (ekz Internacia Ruĝa Helpo).

Li revenis al Hungario en 1929 kaj 1931. Li ellaboris la taskojn de la neleĝa gazeto kaj agraran politikon de la KP.

Oni arestis lin la 15-an de julio 1932 kun aliaj komunistaj gvidantoj pro falsa akuzo je teroratako ĉe Biatorbágy. Li kaj Sándor Fürst estis statarie mortpunita kaj oni ekzekutis ilin je la 29-an de julio 1932, spite al la internaciaj kaj hungaraj protestoj.

Literaturo
----------

* Domokos István: Sallai István és Fürst Sándor pere (Bp. 1962)
* Gelléri, Andor Endre: Ekzekuto de ukrainoj: omaĝe al la memoro de Sallai kaj Fürst (Tradukis Tibor Papp)

Hanôk: Libro de Ĥanoĥ

* Mesterházi Lajos: A haza - Hősök voltak (novelaro, Bp. 1956)
* Illyés Gyula: Micsoda alkony
* Radnóti Miklós: Tört elégia (verso)
* Pesold Ferenc: Újpesti ház (r. Bp. 1981)
* Máté György: Távirat éjfélkor (r. Bp. 1962)
* Nádass József: Sallai (verso, Márciusi szél Bp. 1959)


|  |  |
| --- | --- |
| Bibliotekoj | * PeEnEo: 101870
* LCCN: n82263728
* VIAF: 53053670
* ISNI: 0000 0000 2329 3679
 |



Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

* Kategorio Imre Sallai en la Vikimedia Komunejo (Multrimedaj datumoj)
**Imre Pongrácz** [pongrAc], laŭ hungarlingve kutima nomordo **Pongrácz Imre** estis hungara aktoro, voĉoaktoro.

Imre Pongrácz  naskiĝis la 30-an de marto 1926 en Debrecen, li mortis la 28-an de aŭgusto 1977 en Abbotsford (Brita Kolumbio) (Kanado).

Biografio
---------

Imre Pongrácz akiris diplomon en Teatra Akademio en 1944. Post siaj studoj li ludis en kabaredo en Budapeŝto, poste en Teatro de Hungara Armeo kaj Teatro Szigligeti (Szolnok). Post falo de la Hungara revolucio de 1956 li forlasis la landon, sed pro amnestio li revenis en la fruaj 1960-aj jaroj. Li ricevis rolojn en ĉefurba teatreto kaj Teatro Kisfaludy, fine li denove disidis en 1977. Li ricevis premion en 1954.

Elektitaj teatraj roloj
-----------------------

* Ferenc Molnár:
	+ *Az ördög* - András
	+ *Olympia* - Krehl
* George Bernard Shaw: *Pygmalion* - Doolittle
* Gergely Csiky: *A nagymama* - Tódorka Szilárd

Elektitaj kinaj filmaj roloj
----------------------------

* *Forró mezők* (1949)
* Dolarpaĉjo (1956)
* *Tilos a szerelem* (1965)
* *Két pont között a legrövidebb görbe* (1976)

Elektitaj televiziaj filmaj roloj
---------------------------------

* *Kakuk Marci nagy szerencséje* (1966)
* *Fürdés* (1974)

Dubladaj roloj
--------------

* en eksterlandaj filmoj hungaraj voĉoj de Louis de Funès, Robert Lamoureux kaj aliaj

Fontoj
------

* 
*
Situo de la komarko *Gúdar-Javalambre* en la sudoriento de Aragono.
**Gúdar-Javalambre** estas komarko de Aragono (Hispanio) situa en la sudoriento de la provinco Teruelo. Ties ĉefurbo estas Mora de Rubielos. Ĝi estas inter la Komunumo de Teruelo okcidente kaj Valencilando oriente. La komarko Gúdar-Javalambre kun la Komunumo de Teruelo kaj Sierra de Albarracín okupas la sudan duonon de la provinco.

Municipoj
---------

La komarko enhavas la jenajn 24 municipojn:

* Abejuela
* Albentosa
* Alcalá de la Selva
* Arcos de las Salinas
* Cabra de Mora
* Camarena de la Sierra
* El Castellar
* Formiche Alto
* Fuentes de Rubielos
* Gúdar
* Linares de Mora
* Manzanera
* Mora de Rubielos
* Mosqueruela
* Nogueruelas
* Olba
* La Puebla de Valverde
* Puertomingalvo
* Rubielos de Mora
* San Agustín
* Sarrión
* Torrijas
* Valbona
* Valdelinares

Geografio
---------

La komarka ĉefurbo estas Mora de Rubielos.
Situa en la sudoriento de la provinco lime kun Kasteljono. La oficiala censo en 1a de januaro 2021 estis 7 575 loĝantoj dise en 24 municipoj. La komarka ĉefurbo estas Mora de Rubielos.

La komarko estas dividita per la Depresio de Sarrión kaj la rivero Mijares en du montaroj, nome Javalambre kaj Gúdar, kies maksimumaj altitudoj estas 2020 kaj 2024 metroj respektive. El media vidpunkto ambaŭ posedas areojn kun grava biodiverseco kaj havigas akvokvanton al la baseno de la riveroj Mijares kaj Turia. Ĉefaj arbaroj estas pinaroj de Halepa pino (*Pinus halepensis*); de nigra pino (*Pinus nigra* subsp. *salzmannii*); de pinastro (*Pinus pinaster*); de arbara pino (*Pinus sylvestris*); de altmontara pino (*Pinus uncinata*); kaj alitipaj arbaroj de juniperoj (*Juniperus thurifera*); de Portugala kverko (*Quercus faginea*) kaj anzino (*Quercus rotundifolia*); kaj de avelarboj (*Corylus avellana*).

Vidu ankaŭ
----------

* Provinco Teruelo

Referencoj
----------

Eksteraj ligiloj
----------------

* Kategorio Gúdar-Javalambre en la Vikimedia Komunejo (Multrimedaj datumoj)
**El Hornillo** [elorNIljo] estas municipo en la sudo de la provinco Avilo, en la regiono Kastilio-Leono, Hispanio. Ĝi apartenas al Komarko de Arenas de San Pedro kaj al la jurisdikcia teritorio de Arenas de San Pedro, en la sudo de la provinco. La loknomo *El Hornillo* estas etimologie komprenebla kiel *La Forneto*.

El Hornillo en la provinco Avilo.
Pilorio.

Geografio
---------

Ĝia municipa teritorio okupas totalan areon de 23,27 km² kaj laŭ la demografia informo de la municipa censo fare de la INE en 2021, ĝi havis 281 loĝantojn. Ĝi perdis 560 loĝantojn el la 1950-aj jaroj pro migrado al urbaj areoj. Ĝi distas 83 km de Avilo, provinca ĉefurbo.

Ĝi limas kun Hoyos del Espino, Navarredonda de Gredos, El Arenal, Guisando kaj Arenas de San Pedro. El Hornillo estas en la suda parto de la Sierra de Gredos, en la valo de Tiétar je altitudo de 748 msm.

Historio
--------

Plej verŝajne estis jam loĝado en epoko de Al Andalus. En Mezepoko okazis reloĝado. La areo apartenis al la Regno Kastilio. En la 15-a jarcento jam ekzistis la loĝloko kiu kiel El Hornillo ricevis en 1759 la titolo de *villa*, sendependigante sin disde la senjorlando de Arenas de San Pedro al kiu ĝi apartenis ĝis tiam.​ La urbiga dokumento estis subskribita de la reĝo Fernando la 6-a. La simbola pilorio estas 3 m alta kaj estis trasnlokigita el la dekomenca loko ĉe la ermiteko de Sankta Marko al loko ĉe la rivero.​ Ĝi aperas en la blazono sur ponto kaj pli klare en la flago.

Tradiciaj enspezofontoj estis agrikulturo (cerealoj) kaj brutobredado (bovoj, ŝafoj kaj iom porko kaj kortobirdoj) kaj rilata komercado. Lastatempe kultura kaj rura turismo ekgravis (popola arkitekturo, historia heredo, piedirado). Plej vizitinda loko estas la ermitejo, placo kaj ĉirkaŭaĵoj. Estas multaj naturaj lokoj, distrejoj, banejoj kaj parkoj.

Vidu ankaŭ
----------

* Municipoj de la provinco Avilo

Notoj
-----


|  |  |
| --- | --- |
| Bibliotekoj | * PeEnEo: 763454
 |
Vidaĵo de la laguno apud la vilaĝo Rotoava.
**Fakarava** estas atolo en la okcidenta parto de la Tuamotuoj en Franca Polinezio. Ĝi estas la dua plej granda de la Tuamotuaj atoloj. La plej proksima tero estas la atolo Toau, kiu situas 14 km nordorienten.

La formo de Fakarava estas preskaŭ rektangula kaj ĝia longo estas 60 km kaj la larĝo 21 km. Fakarava havas vastan kaj profundan lagunon kun areo de 1 112 km2 kaj havas du pasejojn. La ĉefa pasejo por en- kaj eliri la lagunon situas en la nordokcdenta parto kaj nomiĝas **Passe Garuae** kaj ĝi estas la plej granda pasejo en Franca Polinezio. La suda pasejo nomiĝas **Tumakohua** aŭ **Tetamanu**). La atolo havas terareon de 16 km2.

Fakarava havis 824 loĝantojn en 2012. La ĉefvilaĝo nomiĝas **Rotoava**.

Historio
--------

La familio Pōmare originas de Fakarava antaŭ ol regi Tahition ĝis 1880 kiam la francoj aneksis la insulon.

La unua registrita eŭropano kiu venis al Fakarava estis la rusa ocean-esploristo Fabian Gottlieb von Bellingshausen je la 17-a de julio 1820 sur la ŝipoj *Vostok* kaj *Mirni*. Li nomis la atolon "Wittgenstein".

Estas loka flughaveno sur la atolo kiu inaŭguriĝis en 1995.

Fakarava estas klasifikita de UNESKO kiel biosfera rezervejo.

Administracio
-------------

Fakarava konsistas el tri komunumoj: Fakarava, Kauehi (inkluzive la atoloj Aratika, Raraka, Taiaro kaj Toau) kaj Niau.

| Island | Populacio (2007) | Populacio (2012 censo) | Areo (km²) | Areo de la laguno (km²) |
| --- | --- | --- | --- | --- |
| **Fakarava** | 797 | 824 | 16 | 1112 |
| Kauehi | 243 | 257 | 15 | 320 |
| Aratika | 233 | 160 | 8.3 | 145 |
| Niau | 171 | 226 | 20 | 30 |
| Raraka | 72 | 110 | 7.2 | 342 |
| Toau | 55 | 18 | 12 | 561 |
| Taiaro | 4 | 4 | 6 | 12 |
| **Sumo** | 1575 | 1599 | 84.5 | 2522 |

Referencoj
----------

1. ↑  Based on the French edition of Wikipedia and local knowledge

* Oceanpunktoj
* Bildoj
* Bellingshausen
* Fakarava Flughaveno Arkivigite je 2008-10-11 per la retarkivo Wayback Machine

Eksteraj ligiloj
----------------

* Kategorio Fakarava en la Vikimedia Komunejo (Multrimedaj datumoj)

* Kategorio Fakarava en la Vikimedia Komunejo (Multrimedaj datumoj)
* Fakarava en Vikivojaĝo (Turisma gvidilo)

* Atoll list (france)
* Natural and cultural heritage of Fakarava on Tahiti Heritage (angle)
La **Preĝejo Ĉieliro de Jesuo** estas religia historia monumento en Hungario, en urbo Sümeg.

Historio
--------

En Sümeg jam dum la mezepoko funkciis kristana preĝejo, kiu baldaŭe estis detruita. La pli nova preĝejo konstruiĝis en la sama loko en la 1750-aj jaroj. En 1799 incendio okazis, ekzemple la turopinto cindriĝis. La orgeno ekfunkciis en 1906.

Konstruaĵo
----------

Antaŭ la preĝejo estas videblaj 2 skulptaĵoj pri episkopo, kiu konstruis la preĝejon kaj pri Maulbertsch. En mezo de la fasado sube estas la enirejo, supre la duetaĝa turo altiĝas. En la fasado estas ankaŭ fenestro por la koruso kaj 3 niĉoj kun skulptaĵoj. Inter ili prezentas 2 hungarajn sanktajn reĝojn: Stefano la 1-a (Hungario) kaj Ladislao la 1-a (Hungario). La absido estas oklatera kaj iomete malpli larĝa, ol la navo. Interne Franz Anton Maulbertsch pentris la plenan surfacon, tio faris la preĝejon internacie konata, onidire tio estas la hungara Siksta Kapelo. Ankaŭ la mebloj estas barokaj kaj altvaloraj.

Kermeso okazas en la 7-a dimanĉo post Pasko.

Fontoj
------

* hungare kun bildoj
* hungare
* hungare kun multe da fotoj

Fresko en la preĝejo
La **Kirko Ĉieliro de Kristo** estas religia historia monumento en Hungario, en vilaĝo Gyugy.

Historio
--------

Tiu ĉi kirko estis konstruita en nekonata tempo, pli precize dum stilo de romaniko. Apude estas videbla restaĵoj de tera remparo, sed eĉ arkeologoj scias nenion pri tio. Verŝajne oni dankas al la hazardo, ke ĝi restis parte origina dum la jarcentoj.

Post la turka erao legendo estiĝis: la pluvo portis sonorilon. Estas fakto, ke la kirko estas pilgrimloko memore al la legendo.

Inter 2000 kaj 2004 arkeolgiaj esploroj, poste restaŭrado okazis.

Konstruaĵo
----------

La malgranda kirko situas sola en rando de la vilaĝo sur malalta monteto. Antaŭ la preĝejo ŝtona kruco troviĝas. La fasado estas simetria, meze la enirejo funkcias. Super la enirejo malgranda fenestro estas videbla. El la tegmento nur malgranda ornama turo troviĝas. Ankaŭ flanke estas alia enirejo. Post la navo estas duonronda absido, apude kvarlatera sakristio.

Fontoj
------

* hungare kun 2 fotoj
* hungare kun multe da fotoj
* hungare kun fotoj
* hungare
* hungare kun fotoj Arkivigite je 2016-05-13 per la retarkivo Wayback Machine
* hungare kun fotoj


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Preĝejo de Ĉieliro de Maria** estas romkatolika historia monumento en vilaĝo Bernecebaráti.

Historio
--------

En tiu loko jam dum la pratempoj estis terfortikaĵo. Hungara fonto mencias paroĥan kirkon en 1337 en tiama vilaĝo Bernece. Supozeble romanika, sentura preĝejo estis konstruita en la 12-a jarcento, post 2 jarcentoj ĝi gotikiĝis (la gotika kvadrata turo estis konstruita en nekonata tempo, sed nepre dum la gotiko). (En 1866 Flóris Ferenc Rómer, en 1928 István Möller esploris tiu ĉi konstruaĵon). En la 1770-aj jaroj la kirko estis trakonstruita al baroko. La orgeno estis farita en 1934. La internaj muroj estis pentritaj en 1966. Denove arkeologoj faris ekzamenojn en 2006, ili trovis enmuritan pordon. Oni malkonstruis la pilierojn en 2007 por ne fari malstabilecon (ili estis konstruitaj en la 19-a jarcento).

Konstruaĵo
----------

La preĝejo situas sur montopinto kaj grandparte ŝtona muro ĉirkaŭas ĝin. En mezo de la fasado la turo reliefas, apud la turo ekstera kovrita ŝtuparejo konstruiĝis por la interna galerio. Ĉe la sanktejo sakristio kaj kapelo estas videblaj. Interne la altaro kaj la predikejo estis farita en la 18-a jarcento.

Kermesoj okazas en la 15-an de aŭgusto.

Fontoj
------

* hungare kun foto
* 
* hungare kun foto
* hungare kun fotoj
* 

Aerfoto

Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
*Potamon ibericum* (Potamedoj).
*Parathelphusa convexa* (Paratelfusedoj) en Indonezio.
Estas ĉirkaŭ 1,300 specioj de **nesalakvaj kraboj** de la klaso Malakostrakoj de Krustuloj, distribuataj tra la tropikoj kaj ĉetropikoj, dividataj inter ok familioj. Ili montras rektan disvolviĝon kaj patrinan zorgon de malgranda nombro de idoj, kontraste al maraj kraboj kiuj liberigas milojn da planktonaj larvoj. Tio limigas la disigajn kapablojn de nesalakvaj kraboj, kaj tiele ili tendencas esti endemiaj de malgrandaj areoj. Kiel rezulto, granda proporcio estas minacata al formorto.

Sistematiko
-----------

Superfamilio *Trichodactyloidea*
* Triĥodaktiledoj (Centra Ameriko kaj Suda Ameriko)

Superfamilio *Potamoidea*
* Potamedoj (Mediteranea Baseno kaj Azio)
* Potamonaŭtedoj (Afriko, inklude Madagaskaron)
* Dekeniedoj (Orienta Afriko kaj Sejŝeloj) – ankaŭ traktita kiel parto de Potamonaŭtedoj
* Platitelfusedoj (Orienta Afriko) – ankaŭ traktita kiel parto de Potamonaŭtedoj

Superfamilio *Gecarcinucoidea*
* Gekarcinucedoj (Azio)
* Paratelfusedoj (Azio kaj Aŭstralazio)

Superfamilio *Pseudothelphusoidea*
* Pseudotelfusedoj (Centra Ameriko kaj Suda Ameriko)

Eksteraj ligiloj
----------------

* Neil Cumberlidge & Sadie K. Reed (4a de Aprilo, 2009) Freshwater Crab Biology. Northern Michigan University.
La **preĝejo Ĉieliro de Maria** estas katolika historia monumento en vilaĝo Forró (Hungario).

Historio
--------

La unua mencio pri tiu ĉi gotika preĝejo okazis en 1332 laŭ eklezia fonto. La zorganto estis urbo Kassa. La loĝantoj iĝis luteranoj en 1565, baldaŭ kalvinanoj. La katolika paroĥo refondiĝis en 1730. La kirko estis trakonstruita laŭ baroko en 1729, sed restis la apogpilieroj kaj la absido. En 1763 la turo estis konstruita. La orgeno estis kreita ĉirkaŭ 1900.

Konstruaĵo
----------

La konstruaĵo situas sola en la meza parto de la vilaĝo en korto. La fasado estas simetria, meze la turo reliefas. La enirejo funkcias tra la turo. La absido estas oklatera kaj ties supro nekutime firstotureto estas videbla. Ĉe la navofino sakristio situas. Interne la instalaĵoj estis kreitaj en la 18-a jarcento, la predikejo, 4 lignaj statuoj, ambaŭ flankaj altaroj kaj balustrado de la galerio ĝuste en 1772.

Kermeso okazas en la 15-an de aŭgusto.

Vidu ankaŭ
----------

* meso en la kirko

Fontoj
------

* hungare kun fotoj
* hungare kun fotoj
* hungare kun foto
* 


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Marin MARAIS** (Naskiĝis la 31-an de majo 1656, en Parizo, Francio, mortis la 15-an de aŭgusto, 1728, Parizo, Francio) estis lernanto de LULLY kaj de la gambovjolo ludisto Monsieur de Sainte-Colombe. Li dungiĝis kiel muzikisto en 1676 al la reĝa korto de Versajlo. Li sukcesis tre bone kiel korta muzikisto, kaj en 1679 estis nomumita *ordinaire de la chambre du roy pour la viole* (ordinaro de la ĉambro de la reĝo por la gambovjolo). Li konservis tiun ĉi titolon ĝis 1725.

Li estis majstro de la *gambovjolo*, kaj tre elstara Franca komponisto de praviolina muziko. Li verkis kvin librojn de *Pièces de violes* (verkoj por vjoloj) por ĉi tiu instrumento, ĝenerale suitojn kun konstanta baso. Ili estis tre popularaj en la korto, kaj dank'al ili li famiĝis ankoraŭ dumvive kiel tiu, kiu "fondis kaj forte establis la imperion de la praviolino" (Hubert le Blanc, 1740). Inter liaj aliaj verkoj troviĝas operoj, ekzemple *Alcione* (1706), fama pro ĝia tempesta sceno.

La figuro de Marin Marais estis la centra karaktero en la filmo *Tous les matins du monde* (ĉiuj matenoj de l' mondo) bildiganta la vivon de Monsieur de Sainte-Colombe, kaj la muziko de Marais konsistigas elstaran trajton en tiu ĉi filmo. Iu el liaj plej longaj kaj plej famaj muzikverkoj, *Sonnerie du Ste Genevieve du Mont de Paris* (Sonoranta Sanktan Ĝenevivon de Monto de Parizo) (1720) aŭskulteblas en la menciita filmo same kiel elektronika versio en la kulta klasiko Likva Ĉielo (angle: Liquid Sky). Faksimilojn de ĉiuj kvin libroj de *Pièces de violes* (Verkoj por gambvjoloj) eldonis *Éditions J. M. Fuzeau*.

Eksteraj ligiloj
----------------

* Kategorio Marin Marais en la Vikimedia Komunejo (Multrimedaj datumoj)

* 
* 


|  |  |
| --- | --- |
| Bibliotekoj | * PeEnEo: 35155
* GND: 119043688
* LCCN: n81074744
* VIAF: 59270271
* ISNI: 0000 0001 1064 8845
* LIBRIS: 303890
* SUDOC: 035698802
* BNF: 138970622
* MBA: c6ea915d-3441-48fe-b1ad-e832e1410ea7
* NDL: 00959163
* NKC: js20040126007
* BNE: XX1593412
 |
**Preĝejo de Ĉieliro de Maria** kune kun la premonstrata abatejo estas romkatolikaj historiaj monumentoj en Hungario, en urbo Csorna, laŭ la ĉefplaco.

Abatejo en Csorna

Preĝejo
-------

La kirko konstruiĝis en tiu loko en la frua 13-a jarcento, poste incendioj okazis en 1242, 1401, 1561. Inter 1653-1675 ĝi plene trakonstruiĝis, inter 1774-1786 ĝi renoviĝis. En 1790 la preĝejo denove bruldetruiĝis, poste ĝi estis renovigita, poste iom pligrandigita. Komence de la 19-a jarcento la preĝejo estis barokigita.

La internaj mebloj kaj la predikejo estas barokaj. Nepre menciinda estas ŝtona reliefo pri Sankta Mikaelo el la 13-a jarcento. La ĉefaltara bildo prezentas Ĉieliron de Maria. La flankaj altaroj estas dediĉitaj al Sankta Norberto kaj Sankta Aŭgusteno.

Monaĥejo
--------

La ĉefaltaro
Prepostejo estis fondita en la 1180-aj jaroj. Pro la reformacio la premonstranoj estis forigitaj, ili povis reveni en 1694. La ordeno estis forigita en 1786, sed en 1802 ili revenis. En 1950 la ordeno denove estis forigita, sed post fino de la socialismo ili revenis.

La abatejo estis konstruita ekde la 1700-aj jaroj, sed baldaŭe oni ofte konstruis aldonajn partojn. La kapelo de Johano Nepomuko estis preta en la 19-a jarcento. En la ŝtuparejo estas videblaj 4 skulptaĵoj el la 19-a jarcento. Nuntempe ankaŭ muzeo funkcias tie.

Pilgrimejo
----------

Oni portis el Moravio apud la ĉefaltaron sanktan bildon en 1757. Tio estas kopiaĵo de bildo en Czestochowa. Baldaŭe okazis miraklaj resaniĝoj. En 1790 la bildo ne cindriĝis, tial ankaŭ tio tiris ankaŭ novajn pilgrimantojn. Aparte menciindaj resaniĝoj en 1761, 1763 kaj 1948.

Kermeso okazas la 15-an de aŭgusto. Por la sankta bildo estas aparta kermeso en la lasta dimanĉo de majo.

Fontoj
------

* hungare
* hungare
* hungare
* hungare
* hungare

Abateja preĝejo en Csorna
Preĝejturo el la interna korto

Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
La paroĥa **preĝejo Ĉieliro de Maria** estas romkatolika historia monumento en urbo Dombóvár (Hungario).

Historio
--------

Laŭ eklezia fonto en Dombóvár estis kirko jam en 1332, poste la katolika vivo estis viva daŭre. Tiu ĉi kirko estis konstruita en 1934 en la nova parto de Dombóvár fare de Gáspár Fábián. En 1941 la preĝejo estis levita al paroĥo. En 1983 la internaj muroj estis kovritaj per kalko, pli frue diversaj motivoj estis videblaj. En la sama jaro en loko de flanka altaro estis kreita lernoĉambro por la junularo.

Konstruaĵo
----------

La konstruaĵo situas sola stratangulo ĉirkauita per heĝo. Antaŭ la kirko ŝtona kruco troviĝas. La fasado estas malsimetria, maldekstre la kvadrata turo altiĝas. La turpinto estas piramida. En la fasado 5 kvadrataj arkadoj reliefas, la meza arkado estas pli larĝa. Ĉe la arkada koridoro estas la enireja pordo. La ligna kasona plafono estis pentrita fare de János Bernát. Ankaŭ li pentris la fenestrojn.

Kermeso okazas en la 15-a de aŭgusto.

Fontoj
------

* hungare kun fotoj
* hungare kun fotoj
* 


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

* ArkadojArkadoj
* NavoNavo
* Kasona plafonoKasona plafono
***Chupa Chups*** [ĉupaĈUPS] estas hispana firmao dediĉita al la fabrikado kaj vendado de lekbombono. Ĝi estis fondita de la hispana Enric Bernat en 1958 en Villamayor (Asturio). La entrepreno apartenas al la grupo itala Perfetti Van Melle el 2006.

Chupa Chups.En 1964 la asturia kompanjo eknomiĝis Chupa Chups. En 1967 oni malfermis fabrikon en San Esteban de Sasroviras, en la provinco Barcelono.

En 1969 la entrepreno malfermis fabrikon en Bajono. La produkto ekvendiĝis en Japanio en 1977, en Usono en 1980, en Germanio en 1982, en Rusio en 1989, en Ĉinio en 1994 kaj en Meksiko en 1996. En 2013 ĝi estis vendita en 108 landoj.

Unu el ĉefaj merkatoj estas Rusio. En 1991 oni inaŭguris la fabrikon de Chupa Chups en Sankt-Peterburgo, Rusio. En 1997, la hispana reĝo Johano Karlo la 1-a veturis al Moskvo kaj celebris la atingon de 1 000 milionoj da unuoj venditaj en tiu lando.

La rusaj kosmonaŭtoj portis Chupa Chups en 1995 al la kosmostacio Mir, kaj tiel ĝi iĝis la unua bombono konsumita en la kosmo.

En 1994 oni malfermis fabrikon en Ŝanhajo, Ĉinio. En 1996 oni malfermis fabrikon en Toluca, Meksiko.

Famuloj kiel Johan Cruyff, Rivaldo, Mariah Carey, Spice Girls, Harrison Ford, Giorgio Armani, Jorge Lorenzo, estis protagonistoj de reklamaj kampanjoj kaj oni vidis ilin en publikaj lokoj gustumantaj Chupa Chups. En televidserio de 1973, la aktoro Telly Savalas ludis la rolon de la leŭtenanto Kojak de la polico de Novjorko konsumante tiujn bombonojn.

En 1968 Bernat venis al Figueres (Ĝirono) por mendi al la superrealisma artisto Salvador Dalí la realigon de logoo de la entrepreno. Dalí faris tion en malpli ol unu horo, nome bildo kun formo de flava floro. Al la logoo oni faris modifojn fine de la 1980-aj jaroj.

Notoj
-----

1. 1 2 3 4  «40 aniversario de Chupa Chups». El Mundo. 2008. Alirita la 25an de februaro 2019.
2. ↑   Carmen Santo (27a de februaro 2013). «Chupa Chups: la historia de una marca de lo más dulce con sabor español». Puro marketing. Alirita la 25an de februaro 2019.
3. ↑   Oriol Dotras (24a de marto 2016). «Johan Cruyff, del pitillo al Chupa Chups». La vanguardia. Alirita la 25an de februaro 2019.
4. ↑  «Un documental sobre la historia del Chupa Chups». El Mundo. 27a de junio 2008. Alirita la 25an de februaro 2019.
5. ↑   Elena Sanz. «¿Qué famoso pintor diseñó el logotipo de Chupa Chups?». Muy interesante. Alirita la 25an de februaro 2019.
6. ↑   Juan José Jurado (2016). Cómo convertir tu empresa en una marca líder en el mercado. Mestas. ISBN 9788416365470.

* Kategorio Chupa Chups en la Vikimedia Komunejo (Multrimedaj datumoj)
**Mudá** [muDA] estas municipo en la nordo de la provinco Palencio, en la regiono Kastilio-Leono, Hispanio. Ĝi apartenas al la komarko *Montaña Palentina*.

Geografio
---------

Sonorilmuro de la preĝejo de Mudá.
Ĝia municipa teritorio okupas totalan areon de 6,81 km² kaj laŭ la demografia informo de la municipa censo fare de la INE en 2021, ĝi havis 81 loĝantojn. Ĝi perdis loĝantojn dum la 20-a jarcento pro migrado al urbaj areoj, kiel ja okazis en multaj loĝlokoj de la regiono, fakte 100 el 1900. Ĝi distas 117 km de Palencio, provinca ĉefurbo.

Mudá kun San Cebrián de Mudá formas la Valon de Mudá.

Historio
--------

La areo apartenis unue al la Regno Kastilio. En Mezepoko okazis reloĝado.

Aktualo
-------

Tradiciaj enspezofontoj estis minado, agrikulturo (cerealoj kaj vitejoj) kaj brutobredado (ŝafoj). Lastatempe funkciado de servoj plej ekgravis, kune kun piedirado tra naturaj lokoj. De la historia pasinteco restis diversaj vizitindaj vidindaĵoj kiel la preĝejo kaj la ermitejo. Antaŭe ĝia ekonomio baziĝis sur karbaj minoj, kiuj, hodiaŭ, estas fermitaj.

Esperantio
----------

Toño del Barrio en 2006 verkis artikolon *Mi trovis mian vilaĝon en du Vikipedioj*, pri la emo de Vikipediistoj krei artikolojn pri negravaj aferoj nur por altigi la prestiĝon de sia Vikipedio. Tiam la esperantlingva Vikipedio enhavis ĉirkaŭ 60 000 artikolojn; en 2022 pli ol 300 000.

Vidu ankaŭ
----------

* Municipoj de la provinco Palencio

Notoj
-----

1. ↑  Artikolo de Barrio pri la Vikipedio

|  |  |
| --- | --- |
| Bibliotekoj | * PeEnEo: 162338
 |
**Preĝejo de Ĉieliro de Maria** estas romkatolika Monumento historia en Hungario, en urbo Ercsi, kie ĝi troviĝas en la urbocentro.

Historio
--------

La unua kirko konstruiĝis en la tiama *Erchy* en 1332, kiun la turkoj okupis post 1526. Dum dominado de turkoj franciskanoj el Bosnio aranĝis la religiajn servojn. En 1698 oni konstruis preĝejon ĉe la Danubo. Familio Szapáry [sapAri] konstruis la nun videblan preĝejon en la 1760-aj jaroj. La unua orgeno alvenis en 1778, la sekvaj en 1912 kaj 1948. Ekde 1855 la preĝejo invitas pilgrimantojn.

Konstruaĵo
----------

La konstruaĵo situas sola sur malgranda monteto kaj havas unusolan brikoforman navon. En la mezo de la fasado situas la turo. Sub la turo estas la enirejo. La sanktejo estas duonronda, apude situas la sakristio. La interna bildo estis pentrita en 1772. La barokaj mebloj kaj la predikejo estis faritaj en la 18-a jarcento. Sankta bildo pri Dipatrino estas videbla ĉe la flanka altaro pri sankta Jozefo.

Kermeso kaj ankaŭ pilgrima tago okazas la 15-an de aŭgusto aŭ en la proksima dimanĉo.

Fontoj
------

* (hungare)
* (hungare)
* (hungare)[*rompita ligilo*]
* (hungare)


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
**Orebitoj** estas orientbohemia grupo de husanoj nomita laŭ monteto Oreb super urbeto Třebechovice pod Orebem, sur kiu ili amasiĝis. Centrejo de la asocio estis urbo de reĝino Hradec Králové. La cetera grandaj orientbohemiaj urboj ne aliĝis al la husmovado, do ĉefan vorton lasis al si nobelaro. La plej signifa poste estis Hynek Krušina z Lichtenburku, sed kiu eluzis la husmovadon ĉefe por plenigo de siaj propraj poŝoj. Ekzemple post morto de Venceslao la 4-a li eluzis sekvantan senregadon nur al tio, por ke li elpelu ĉirkaŭe loĝantajn pastrojn konfiskante ilian posedaĵon.

Pluaj signifaj orebitoj devenis el familioj de sinjoroj el Poděbrady kaj Kunštát, sed plej nombraj estis malpli alta nobelaro.

Pro sia religia sentado orebitoj de komence rememorigis moderigitajn praganojn, sed ili volis likvidi la nekredantan malamikon per forto de armiloj, simile kiel radikalaj taboritoj, sed iom post iom ili fariĝas pli radikalaj.

En la jaro 1423 komandanto de orebitoj fariĝas Jan Žižka el Trocnov kaj post lia morto en 1424 ili alinomiĝas je Orfoj.
**Ferenc Romagnoli,** laŭ hungarlingve kutima nomordo **Romagnoli Ferenc** estis hungara kornisto, altlerneja instruisto.

Ferenc Romagnoli  naskiĝis la 3-an de decembro 1886 en Vieno (Aŭstrio-Hungario), li mortis la 25-an de decembro 1970 en Budapeŝto (Hungario).

Biografio
---------

Ferenc Romagnoli akiris diplomon en Muzikarta Altlernejo en sia naskiĝurbo en 1905. Lia debuta koncerto okazis en la samaj jaro kaj urbo, poste li aliĝis al orkestroj de Reĝa Operejo de Budapeŝto kaj filharmonia orkestro. Inter 1917 kaj 1959 li instruis en la Muzikarta Altlernejo Ferenc Liszt, li longe estis katedrestro. Li muzikadis en festivaloj en Salzburg inter 1932-1935. Li pensiuliĝis en 1950, li ne plu muzikadis, sed li instruis plu. Li ricevis ŝtatan premion en 1967.

Elektitaj koncertoj
-------------------

* Vieno (1905)

Elektitaj disĉiploj
-------------------

* Ádám Friedrich
* Zoltán Lubik
* János Ónozó

Fontoj
------

* hungarlingva biografio kun foto

Referencoj
----------

1. ↑

Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.


|  |  |
| --- | --- |
| Bibliotekoj | * PeEnEo: 638255
 |
**Preĝejo Ĉieliro de Maria** estas romkatolika konstruaĵo en Hungario, en vilaĝo Grábóc.

Historio
--------

Post dominado de turkoj ankaŭ katolikaj germanoj alvenis, kiuj konstruis kapelon en 1765. Baldaŭe en 1795 ili alkonstruis navon, tial la kapelo iĝis sanktejo de la preĝejo. Tiutempe konstruiĝis ankaŭ la golgoto malantaŭ la preĝejo. La orgeno estis farita en 1819, en 1900 kaj 1935 estis trakonstruita. En 2012 la golgoto plene renoviĝis fare de (iam forpelitaj) germanoj.

Konstruaĵo
----------

La konstruaĵo situas sola en rando de la vilaĝo. En mezo de la fasado malsupre troviĝas la enirejo, pli supre la turo altiĝas. La sanktejo estas iomete pli mallarĝa, ol la navo. Malgranda sakristio aliĝas al la sanktejo.

Kermeso okazas en la 15-an de aŭgusto.

Fontoj
------

* (hungare)
* (hungare)
* (hungare kun bildoj (la teksto estas legebla pli malsupre))[*rompita ligilo*]
* (hungare kun multe da bildoj)


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

* Kategorio Preĝejo Ĉieliro de Maria (Grábóc) en la Vikimedia Komunejo (Multrimedaj datumoj)
**Ferenc Saárossy-Kapeller** [ŝAroŝi], laŭ hungarlingve kutima nomordo **Saárossy-Kapeller Ferenc** estis hungara ministeria oficisto, muzeestro, abelbredisto. Lia nobela antaŭnomo estis *sárosi* [ŝAroŝi] ekde 1874.

Ferenc Saárossy-Kapeller naskiĝis la 19-an de septembro 1850 en Kassa (Hungara reĝlando, Aŭstrio-Hungario, nuntempa Košice en Slovakio), li mortis la 24-an de novembro 1918 en Budapeŝto (Hungara Popola Respubliko).

Biografio
---------

Ferenc Saárossy-Kapeller frekventis gimnaziojn en Eperjes, Nagyvárad kaj Eger, poste li studis juron en Reĝa Jura Akademio (Kassa) (1871-1873), agronomion en Ekonomia Akademio (Magyaróvár) (1873–1874). En 1875 kaj 1876 li estis eksterlande, kie iomete frekventis kelkajn lernejojn kaj studvojaĝis en okcidenta Eŭropo. Hejmenveninta li havis postenon en ministerio. En 1902 li ricevis la rangon ministeria konsilisto. Inter 1904-1910 li estis muzeestro. Libertempe li estis abelbredisto, dum la ministeria laboro li ofte okupiĝis pri abelaj problemoj. Li havis edzinon.

Elektitaj kontribuoj
--------------------

* *Az erdőtörvény (1879. évi XXXI. t.-c.) magyarázata* (1883)
* *Magyarország borászati törzskönyve* (1885)
* *A méhészet multjáról és jelenéről, különös tekintettel hazánkra* (1902)
* *A méhészetről szóló törvényjavaslat* (1902)

Fontoj
------

* hungarlingva biografio kun foto
* hungarlingva biografio
* hungarlingva biografio

Referencoj
----------

1. ↑

* Kategorio Ferenc Saárossy-Kapeller en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 725629
 |
Koordinatoj: 50° 15′ 58″ N 17° 05′ 32″ O﻿ / ﻿50.26611 °N, 17.09222 °O﻿ / 50.26611; 17.09222 (mapo)

**Polka** (germane *Polke*) estas domaro (loka parto) de municipo Vápenná en Ĉeĥio. Ĝi troviĝas en montaro Riĥleba montaro, 2 km sude de Vápenná. Vivas ĉi tie 21 loĝantoj (2021).

Historio
--------

Polka estis fondita en la jaro 1775 kiel precipe arbar-mastrumada kaj paŝtistara domaro proksime de Vápenná (Zighartice) en senjorujo Frýdberk apartenanta al vroclavaj episkopoj. Nombro de ties loĝantoj ĝis la jaro 1945 stagnis preskaŭ sinkis, post ellandigo de germanoj ĝi estis alloĝigita nur el malpli granda parto. En la jaro 1836 ĉi tie estis 36 domoj, en 1930 estis da ili 37, nun (en 2001) nur 16. Nuntempe Polka estas dank' al sia pentrinda situo precipe refreŝigeja regiono.

### Evoluo de nombro de loĝantoj

Nombro de loĝantoj de Polka laŭ kalkulado aŭ aliaj oficaj registroj:

| Jaro | 1836 | 1869 | 1880 | 1890 | 1900 | 1910 | 1921 | 1930 | 1950 | 1961 | 1970 | 1980 | 1991 | 2001 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Nombro de loĝantoj | 281 | 226 | 235 | 206 | 226 | 202 | 202 | 209 | 45 | 101 | 95 | 33 | 22 | 49 |

1. ↑  el tio: 209 germanoj; 208 rom. kat. 1 evang.

En Polka estas registritaj 13 adresoj : 12 daŭre loĝigitaj domoj kaj 1 dumtempa aŭ refreŝigeja objekto. Nombro de domoj laŭ datumbazo de ministerio por enlandaj aferoj al la 12-a de januaro 2010. Dum popolnombrado el la jaro 2001 ĉi tie estis kalkulitaj 16 domoj, el tio 11 daŭre loĝigitaj.

Interesaĵo
----------

Pli-malpli la tuta domaro situas laŭlonge laŭ rojo kun nomo *Ztracený potok* (en Esperanto: *Perdita rojo*). Tiu ĉi rojo akiris sian nomon laŭ tio, ke en la valo aperas karstaj aperaĵoj kaj ties akvo perdiĝas en kelke da submergoj en subterejon kaj la restanta parto de ties rojfluo ĝis rivero Vidnávka estas dum pligranda parto de la jaro seka (vidu ankaŭ fotografiojn). En la valo ankaŭ troviĝas nealirebla kaverno *Velký dóm*, kiu estas iom post iom elsplorserĉata fare de membroj de kavernista grupo Sever el Jeseník.

Fotogalerio
-----------

* Domo kaj tre mallarĝa ŝoseoDomo kaj tre mallarĝa ŝoseo
* Granda domoGranda domo
* Rojo Ztracený potok, ankoraŭ kun akvoRojo Ztracený potok, ankoraŭ kun akvo
* Rojo Ztracený potok, parto sen akvoRojo Ztracený potok, parto sen akvo
* Kruceto en la vilaĝoKruceto en la vilaĝo
* Vojmontrilo de turismaj vojojVojmontrilo de turismaj vojoj

|  |  |  |
| --- | --- | --- |
| 

| v • d • rPartoj de municipo Vápenná (2) |
| --- |
| Polka ~ Vápenná |

 |
La **politiko de Afganio** konsistas el konsilio de ministroj, provincaj guberniestroj kaj nacia asembleo, kaj prezidento servanta kiel ŝtatestro kaj ĉef-komandanto de la Afganaj Armitaj Fortoj. La lando estas nune estrita de la Prezidento Ashraf Ghani kiu estas helpata de du vicprezidantoj, Abdul Raŝid Dostum kaj Sarŭar Daniŝ. En la lasta jardeko la politiko de Afganio estis influita de la landoj de NATO, ĉefe de Usono, en klopodo por stabiligo kaj demokratiigi la landon. En 2004, la nova konstitucio de la lando estis adoptita kaj oni elektis plenuman prezidenton. La venontan jaron okazis ĝenerala elektado por elekti parlamentanojn.

Hamid Karzai estis deklarita la unua iam demokratie elektita ŝtatestro de Afganio en 2004, kaj venkis en dua kvinjara regotempo en 2009. La Nacia Asembleo estas la nacia leĝofara organo de Afganio. Ĝi estas duĉambra organo, komponita el la Domo de la Popolo kaj la Domo de Aĝuloj. La unua leĝofara organo estis elektita en 2005 kaj la nuna en 2010. Membroj de la Suprema Kortumo estis nomumitaj de la prezidento por formi tribunalon. Entute, tiu nova sistemo havigos novan serion de politikaj faktoj por disigo de povoj kiu estis tute nova en la lando.

* Kategorio Politiko de Afganio en la Vikimedia Komunejo (Multrimedaj datumoj)
* Politiko de Afganio en Vikinovaĵoj (Liberaj novaĵoj)
**Chumatlán** estas komunumo en la meksika subŝtato Veracruz. La ĉefurbo de la komunumo estas Chumatlán. La ŝlosilnumero de la komunumo laŭ la INEGI, do laŭ la nacia geografia instituto estas 30 064.

Geografio
---------

La komunumo havis en 2005 (lasta popolnombrado de la INEGI) 3371 loĝantojn. El tiuj estis 1645 viroj kaj 1726 virinoj. La komunumo havas surfacon de 36.2 kvadratkilometroj. La komunumo situas je 20 gradoj kaj 12 minutoj norda latitudo kaj 97 gradoj kaj 36 minutoj okcidenta longitudo. La meza alteco estas 420 metroj super la marnivelo.

Sociogeografio
--------------

En la jaro 1995 en la komunumo vivis 3209 personoj. En la jaro 2000 temis pri 3438, do temis pri kresko / malkresko je 1.39 %. En la jaro 2000 (INEGI) en la komunumo vivis 2972 personoj, kiuj aĝis pli ol 5 jaroj. El tiuj 2881 personoj parolis indiĝenan lingvon. Tio egalas al 96.94 % de la loĝantoj. 

Fontoj: Statistikoj de la INEGI

Eksteraj ligiloj
----------------

 Arkivigite je 2006-11-17 per la retarkivo Wayback Machine
La termino **politiko de estimindeco** aŭ **estimindeca politiko** temas pri klopodoj de marĝenaj grupoj kontroli la konduton de siaj propraj membroj kaj montri siajn sociajn valorojn kiel najbaraj kaj kongruaj kun tiuj de la plimulto, anstataŭ defii ties neakceptadon de malsamaĵoj.

La koncepton unue pritraktis Evelyn Brooks en sia libro *Righteous Discontent: The Women's Movement in the Black Baptist Church, 1880–1920*. Kontekste de nigra usona historio, la politiko de estimindeco estis praktikata kiel klopodo konscie forlasi kaj subfosi kulturajn kaj moralajn praktikojn malestimataj de la plej vasta socio, precipe kontekste de familio kaj moroj. La evoluigon de la Afrik-Usona politiko de estimindeco oni repaŝis ĝis verkistoj kaj aktivistoj kiaj W. E. B. Du Bois kaj Booker T. Washington, kaj uzis kiel manieroj kompreni la elekton kaj politikan trajektorion de Barack Obama. Oni kritikis Prezidenton Obama ankaŭ pro lia uzado de la politiko de estimindeco dum sia prezidenteco, kiel kiam li menciis supozitajn problemojn pri nigra krimado dum sia parolado post la decido de la 24-a de novembro pri la pafmorto de Michael Brown en Ferguson (Misurio).

La politiko de estimindeco estas polemika ankaŭ en la movadoj por GLATa liberiĝo. Oni distingis sintenon el la kampanjoj por gejaj rajtoj de la 1960-aj jaroj, kiuj klopodis prifesti kaj afirmi seksecan diferencon, disde hodiaŭaj sintenoj, kiuj klopodas minimumigi seksecajn diferencojn kaj montri, ke la valoroj de gejaj personoj similas tiujn de la pli vasta aliseksema socio, "fiero surbaza de nekonscia konsento kun dominantaj vidpunktoj pri kio estas hontinda." Verkante por la gazeto *Slate*, J. Bryan Lowder nomis la atleton Caitlyn Jenner kiel advokaton de politiko de estimindeco en la transgenra komunumo. "Ekde la komenco de la movado por la civilaj rajtoj de gejoj, lesboj, kaj ambaŭseksemuloj," li skribis, "ekzistis individuoj, kiuj klopodis gajni la aprobon de la malgeja socio distancigante sin—aŭ 'paŝante super la korpoj'— de pli 'radikalaj' elementoj en la komunumo. [...] La politiko de estimindeco en la transgenra komunumo, almenaŭ publika, estas pli nova fenomeno, sed ŝajnas ke Jenner pretas enkonduki ĝin."

Referencoj
----------

1. ↑  Gould, Deborah B..  (15-a de decembro 2009) *Moving Politics: Emotion and ACT UP's Fight against AIDS*, p. 89–91. ISBN 978-0-226-30531-8.
2. ↑  Lowder, J. Bryan.  Caitlyn Jenner vs. "the Community".

Vidu ankaŭ
----------

* Ĥaim Rumkovski
* Kultura asimilado
* Internigita homofobio
* Internigita rasismo
* Samseksema normismo
Kunfluejo de riveroj Viskonsino kaj Misisipo, vidita el Vajalusinga Ŝtata Parko en Viskonsino.
**Vajalusinga Ŝtata Parko** angle *Wyalusing State Park*) estas 1 064 ha ampleksa ŝtata parko de la ŝtato Viskonsino en la kunfluejo de la riveroj Misisipo kaj Viskonsino ĉe la urbo Wyalusing, ĝuste sude de Prairie du Chien. 

La parka areo (1064 hektaroj) enhavas durlignajn arbarojn, pinajn plantejojn, krutaĵojn, fontojn, akvofalojn, marĉojn kaj riverajn fluojn. La parko estas hejmo por blankvostaj cervoj, kastoroj, vulpoj kaj multaj aliaj bestoj. Pli ol 90 specioj de birdoj vivas ĉi tie dum la somero kaj 100 pliaj estas observeblaj dum la printempa kaj aŭtuna migrado. Ili inkluzivas sovaĝajn meleagrojn, "kalvajn" aglojn, meleagrajn vulturojn, akcipitrojn, strigojn, akvobirdojn, pegojn kaj kolorplenan variecon de kantbirdoj.

Eksteraj ligiloj
----------------

* Kategorio Vajalusinga Ŝtata Parko en la Vikimedia Komunejo (Multrimedaj datumoj)

* Wyalusing State Park Wisconsin Department of Natural Resources
* Wyalusing State Park History Arkivigite je 2020-01-31 per la retarkivo Wayback Machine
* Friends of Wyalusing State Park Arkivigite je 2021-09-19 per la retarkivo Wayback Machine
* Starsplitters at Lawrence L. Huser Astronomy Center


|  |  |
| --- | --- |
| Bibliotekoj | * PeEnEo: 738798
* LCCN: sh2016001275
* VIAF: 8551147907517779210002
 |
**Kastelo Liběchov** troviĝas en Ĉeĥio, rande de la samnoma urbeto Liběchov, en la norda parto de Mezbohemia regiono, distrikto Mělník, norde de la ĉefurbo Prago.

Ĝis 2004 sidejo de Muzeo pri aziaj kulturoj, filio de la Nacia muzeo en Prago.

Historio
--------

Origine ligna gotika fortikaĵo el la 14-a jarcento estis en la 2-a duono de la 16-a jarcento rekonstruita je rondforma renesanca kastelo ĉirkaŭita de larĝa akvofosaĵo. En jaroj 1720-1731 la rezidejo estis rekonstruita je somera kastelo enbaroka stilo. La rekonstruon kaj ornamojn realigis tiutempe elstaraj artistoj – arkitekto František Maxmilián Kaňka kaj liaj amikoj skulptisto Maxmilián Braun kaj pentristo Václav Vavřinec Reiner.

En 1783 kaj 1811 la kastelo akiris klasikisman formon kaj la ĉambroj estis ornamitaj de pentristo kaj dekoristo Josef Navrátil (freskoj kun ĉinaj motivoj, plafonoj kaj kolumnoj en islameca stilo). Tiama posedanto Antonín Veith faris la kastelon centro de tiama kultura societa vivo kaj invitadis al ĝi elstarajn klerulojn kaj artistojn (i.a. filozofon Bernard Bolzano, historiiston František Palacký, lingviston Josef Jungmann k.a.)

Veith subtenis ankaŭ junan talentan skulptiston Václav Levý, kiu komence laboris en la kastelo kiel kuireja helpanto kaj kiu poste danke al lia subvenciado povis finstudi skulptistan akademion en Munkeno kaj fariĝis elstara personeco de la ĉeĥa moderna skulptarto.

eksa ekspoziciejo
En 1963 la kastelon transprenis kiel posedon la Nacia muzeo en Prago kaj post postulema rekonstruo en 1977 ĝi malfermis por publiko ampleksan ekspozicion pri artmetioj de aziaj kulturoj. Proksimume 2 mil artverkoj el Ĉinio, Vjetnamio, Koreio, Japanio kaj aliaj landoj kolektitaj en 21 ĉambroj neimiteble harmoniis kun belaj eŭropaj interieroj de la 18-a kaj 19-a jarcento. Dum inundoj en 2002 la kastelo estis grave damaĝita. En 2004 ĝi estis reprivatigita kaj la kastelo estis fermita. ekde 2008 la kastelo estas malplena kaj krom la parko ĝi ne estas publike alirebla.

Vidindaĵoj
----------

En la kastela parko eblas vidi kelkajn valorajn skulptaĵojn de menciita skulptisto Václav Levý - *Pomona* kaj *Flora*, alegorioj de Printempo kaj Aŭtuno. Krome, apud la proksima vilaĝo Želízy eblas vidi liajn reliefojn en kalkŝtonaj rokoj (*grupo Blaník*, *Kapoj de diablo*, *Harpistino* ktp). La tuta piedmigra signita pado mezuras 15km.

Praktikaj informoj
------------------

* Trafika atingebleco: la loko estas bone atingebla per publika buso eliranta el Prago, el la busstacidomo apud la Metro-linio C Holešovice.

Eksteraj ligiloj
----------------

* Kategorio Liběchov (kastelo) en la Vikimedia Komunejo (Multrimedaj datumoj)

* Fotografaĵoj de la kastelo kaj la parko Arkivigite je 2007-01-05 per la retarkivo Wayback Machine (ĉeĥe)
* Priskribo de ekskurso tra Želízy kun fotaĵoj Arkivigite je 2007-10-16 per la retarkivo Wayback Machine (ĉeĥe)